**ELŐTERJESZTÉS SORSZÁMA: 9.**

**MELLÉKLET: 2 db**

**TÁRGY: A Szekszárdi Gyermeklánc Óvoda vezetői beosztására benyújtott pályázat véleményezése**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**2023. május 18-i RENDES ÜLÉSÉRE**

|  |  |
| --- | --- |
| **ELŐTERJESZTŐ:** | **ifj. Kovács György elnök** |
| **AZ ELŐTERJESZTÉST KÉSZÍTETTE:** | **dr. Horváth Annamária köznevelési referens** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 2 oldal** |  | |

**Egyszerű többség**

**Tisztelt Képviselő-testület!**

2023. július 31-ével lejár a Szekszárdi Gyermeklánc Óvoda (a továbbiakban: **Óvoda**) vezetőjének határozott idejű megbízása, ezért Szekszárd Megyei Jogú Város Önkormányzata Közgyűlésének (a továbbiakban: **Közgyűlés**) 31/2023. (III. 2.) határozata (a továbbiakban: **Határozat**) alapján a jegyző gondoskodott a megbízásra vonatkozó pályázati felhívás közzétételéről.

A felhívás Szekszárd Megyei Jogú Város honlapján, valamint a kormányzati személyügyi igazgatási feladatokat ellátó szerv internetes oldalán (<https://kozszolgallas.ksz.gov.hu>) jelent meg 2023. március 14-én. A pályázatok bontására 2023. április 20-án került sor.

Az álláshelyre egy pályázó nyújtott be pályázatot:

* **Hollendusné Bíró Anett,** **Óvoda** jelenlegi vezetője.

A bontási jegyzőkönyv szerint pályázata a benyújtásra nyitva álló határidőn belül érkezett és megfelel a pályázati kiírásnak.

A közalkalmazottak jogállásáról szóló **1992. évi XXXIII. törvény** (a továbbiakban: **Kjt.**) 20/A. § (6) bekezdése szerint

*„Jogszabály eltérő rendelkezése hiányában magasabb vezetői beosztásra kiírt pályázat esetén* ***a pályázót a pályázati határidő lejártát követő huszonegy napon belül*** *a kinevezési, megbízási jogkör gyakorlója által létrehozott* ***legalább háromtagú, a betöltendő munkakör feladatait érintően szakértelemmel rendelkező bizottság hallgatja meg****, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója. A kinevezési,* ***megbízási jogkör gyakorlója*** *a bizottság írásba foglalt véleményét mérlegelve* ***a pályázati határidő lejártát követő***

*a) hatvan napon belül, vagy*

*b)* ***első ülésén****, ha e jogot testület gyakorolja,*

***dönt*** *a közalkalmazotti jogviszony létesítéséről, illetve* ***a vezetői megbízásról****.*

***Egyebekben a pályázat elbírálásának rendjét a munkáltató határozza meg.”***

**Közgyűlés Határozata** alapján az Oktatás, Sport és Ifjúsági Bizottság, valamint **Óvoda** közalkalmazotti tanácsának képviselője pályázati bizottságként hallgatja meg a pályázót. A pályázati anyagot mellékelem.

A közalkalmazotti tanács – a pályázó egyetértésével – kikérte az alkalmazotti közösség és a szülői szervezet véleményét, melyeket szintén csatolok.

A nemzeti köznevelésről szóló 2011. évi CXC. törvény 83. § (4) és (4a) bekezdései alapján a **települési nemzetiségi önkormányzatot** a nemzetiségi nevelés-oktatásban részt vevő intézmény vezetőjének megbízásával kapcsolatban **véleményezési jog illeti meg**.

**Hollendusné Bíró Anett** nyilatkozatban adta hozzájárulását, hogy a nemzetiségi önkormányzat nyilvános ülésen tárgyalja pályázatát.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2023. május 8.**

**Ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…./2023. (V. ...) határozata**

**a Szekszárdi Gyermeklánc Óvoda vezetői beosztására benyújtott pályázatról**

A Szekszárdi Roma Nemzetiségi Önkormányzat Képviselő-testülete

1. támogatja Hollendusné Bíró Anett óvodavezetői pályázatát, és javasolja a közgyűlésnek, hogy 2023. augusztus 1-jétől 2028. július 31-ig ismét őt bízza meg a Szekszárdi Gyermeklánc Óvoda vezetésével;

**Határidő: 2023. május ...**

**Felelős: ifj. Kovács György elnök**

1. felkéri a polgármesteri hivatalt, hogy jelen határozatot juttassa el Szekszárd Megyei Jogú Város Önkormányzata Közgyűléséhez.

**Határidő: 2023. május 25.**

**Felelős: dr. Holczer Mónika igazgatóságvezető**